BREAKING NEWS

Ja - det synes jeg, der er tale om, når Master Komité nu kan melde ud, at det er **aftalt med Ballerup Atletik Klub, at de er arrangør af DM Open for masters fredag aften, lørdag og søndag den 27.-29. august.** Ballerup arrangerer fællesspisning lørdag aften med forudgående tilmelding.

Det er aftalt for bare en time siden, og i morgen taler jeg med DAF om at få alle formaliteter ordnet med den stævneansvarlige i Ballerup. Herefter går Ballerup og Master Komité i dialog om alle detaljerne.

Der bliver så hurtigt som muligt udsendt en invitation på alle medier og et foreløbigt tidsskema for alle dage.

Den anden nyhed er, at **DT-finalen for masters hold bliver i Greve lørdag den 4. september**. Når 2. runde er overstået for alle hold, så kommer der information til alle holdledere om hvilke hold, der deltager i finalen.

Og så to remindere, der er uændret: **DM i kastemangekamp for masters** i Bagsværd søndag den 22. august, og i samme weekend er der **mangekampe for alle grupper på Østerbro stadion (SPARTA)**.